21. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 726 της 3/11 Δεκ. 1963 (ΦΕΚ Α΄ 217) Περί αναγνωρίσεων και εξαγοράς του χρόνου της επαγγελματικής απασχολήσεως των αυτοκινητιστών Δωδεκανήσου. Έχοντες υπ’ όψιν: 1.Τας διατάξεις του άρθρ. 23 του Ν.Δ. 4197/61 «περί του Ταμείου Συντάξεως Αυτοκινητιστών και άλλων τινών διατάξεων». 2.Πρότασιν του Διοικητικού Συμβουλίου του Ταμείου Συντάξεων Αυτοκινητιστών υποβληθείσαν ημίν δια της υπ’ αριθ. 30345/4861/9.5.1963 αναφοράς του ως άνω Ταμείου. 3.Γνώμην του Συμβουλίου Κοινων. Ασφαλίσεων διατυπωθείσαν κατά την υπ’ αριθ. 113/4.7.63 συνεδρίασιν αυτού της ΙΒ΄ Περιόδου. 4.Γνωμοδότησιν του Συμβουλίου Επικρατείας υπ’ αριθ. 738/1963, προτάσει του Ημετέρου επί της Εργασίας Υπουργού, αποφασίζομεν και διατάσσομεν: Σελ. 1376 (β) Τεύχος 530- Σελ. 86 Άρθρον Μόνον.-Δι’ αποφάσεως του Διοικητικού Συμβουλίου του Ταμείου Συντάξεων Αυτοκινητιστών δύναται ν’ αναγνωρισθή ως συντάξιμος ο χρόνος της επαγγελματικής απασχολήσεως των οδηγών αυτοκινήτων Δωδεκανήσου από 1.4.47 και μέχρι της υπαγωγής των εις την ασφάλισιν του ΙΚΑ ή του ΤΣΑ. Προκειμένου περί των ιδιοκτητών αυτοκινήτων Δημοσίας χρήσεως μετά ή άνευ επαγγελματικής αδείας ικανότητος οδηγού δύναται ν’ αναγνωρισθή και το χρονικόν διάστημα από 8.10.55 μέχρι 30.6.58. Ο ούτως αναγνωριζόμενος χρόνος εξαγοράζεται δια της καταβολής υπό μεν των επαγγελματιών οδηγών αυτοκινήτων εισφοράς εκ δραχ. 20 μηνιαίως υπό δε των επαγγελματιών ιδιοκτητών δραχ. 40 μηνιαίως. Το εκ της αιτίας ταύτης οφειλόμενον ποσόν εξοφλείται είτε δι’ εφ’ άπαξ καταβολής τούτου, είτε δια ισοπόσων μηνιαίων δόσεων ων ο αριθμός, καθοριζόμενος υπό του Διοικητικού Συμβουλίου του Ταμείου, δεν δύναται να υπερβή τας 60. Εν περιπτώσει μη εμπροθέσμου καταβολής δόσεων τινός αύτη επιβαρύνεται δι’ εφ’ άπαξ προσθέτου τέλος ίσου προς 50% ταύτης. Η δια την ανωτέρω αναγνώρισιν αίτησις δέον να υποβληθή εντός έτους από της δημοσιεύσεως του παρόντος. Εις τον Ημέτερον επί της Εργασίας Υπουργόν ανατίθεμεν την δημοσίευσιν και εκτέλεσιν του παρόντος. 